OBAVJEŠTENJE

Realizacija akreditovanog programa obuke ”Program obuke za hraniteljstvo”

Poštovani/e,

Obavještavamo vas da će se u sklopu Plana stručnog usavršavanja stručnih radnika Zavoda za socijalnu i dječju zaštitu u periodu od 17 maera do 8 aprila 2025. godine realizovati “Program obuke za hraniteljstvo”. “Program obuke za hraniteljstvo” je akreditovan rješenjem Zavoda za socijalnu i dječju zaštitu broj 03-128/24-5/2 od 01.04.2024. godine i sastoji se od **4 dvodnevna modula, ukupno 8 radnih dana**.

Planirano je da se I modul obuke, koja će se organizovati u Podgorici, u prostorijama Zavoda za socijalnu i dječju zaštitu realizuje 17. i 18. marta 2025.godine. Drugi modul realizovaće se 24 i 25 marta, treći 31 marta i 1 aprila i četvrti modul 7 i 8 aprila 2025. godine.

 Obuka se realizuje za 15 polaznika i namijenjena je stručnim radnicima zaposlenima u centrima za socijalni rad, kao i stručnim radnicima zaposlenima kod pružaoca usluga koji se bave zaštitom djece bez adekvatnog roditeljskog staranja.

Opšti cilj programa obuke je obezbjeđivanje kvaliteta zaštite djece bez adekvatnog roditeljskog staranja, a nakon završenog programa obuke učesnici će biti osposobljeni da: poznaju odgovornosti i uloge hranitelja, razumiju porodične odnose i krize u prodičnom sistemu; poznaju razvojne faze kao i potrebe djece; razumiju na koji način vaspitanje i odnos hranitelja prema djeci utiče na njihov razvoj; integrišu teorijska znanja sa praktičnim vještinama i samostalno vode radionice za hranitelje.

Realizator obuke je dr. Bojana Miletić, doktor psiholoških nauka, sistemski porodični psihoterapeut, edukator OLI integrativne psihodinamske psihoterapije.

Zbog ograničenog broja mjesta registracija učesnika će biti vođena po redosledu prijavljivanja, a prednost će imati stručni radnici koji se u svakodnevnom radu bave zaštitom djece bez adekvatnog roditeljskog staranja, u službama za djecu i mlade u centrima za socijalni rad ili kod pružalaca usluga.

Za polaznike obuke je obezbijeđen materijal za rad, ručak i osvježenje tokom obuke.

**Za dobijanje sertifikata o uspješno završenom programu obuke neophodno je prisustvo svim modulima.**

Zainteresovanni se mogu prijaviti putem e-maila: crnagorazavod@gmail.com.